dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent ✳ oder hoͤrrent lesen, ✳ nu oder her nach, kùnden wir, ✳ Uͦlman
Truchsetz ✳ un̄ Albrecht Truchsetz, gebruͦder, ✳ vō Wildegg, edel knecht, ✳ un̄ vˀjehen offenlich ✳ fùr ùns
un̄ ùnser erben, ✳ daz wir vˀkoͧffet hant ✳ un̄ ze koͧffenne hant gegeben recht un̄ redlich in eines
rechten koͧffes wis, ✳ dem wolbescheiden, ✳ Henman vō Wolon, ✳ ùnserm oͤhen, ein edel knecht, ✳ un̄
sinen erben ✳ den hindern turn un̄ hofstat, ✳ so dar zuͦ gehoͤrt, ✳ gelegen ze Hapspurg ✳ un̄ ùnser
burglehen waz, ✳ mit aller zuͦ gehoͤrt, ✳ es si mit holtz, mit veld, mit wunn, mit weid, ✳ mit wassˀ,
wasser rùns, ✳ un̄ alle die rechtūg, ✳ so wir ze Hapspurg hattent, ✳ un̄ sunderlich vier mùt roggē
geltz ✳ un̄ zwen mùt haber geltz, ✳ die oͧch zuͦ dem vor̄g₎ turn ✳ un̄ geses gehoͤrrent, ✳ umb fùnfzig
un̄ sechs phunt ✳ stebler phennīg, ✳ die do ze mal geng un̄ geb warent, ✳ dero wir gar un̄ gentzklich bericht ✳ un̄ gewert sint ✳ un̄ in ùnser schinberen nutz komen un̄ bekert sint, ✳ von dem
vor̄g₎ Henman von Wolon, ✳ un̄ hant oͧch gelopt des vor̄g₎ koͧffes recht wer ze sinde ✳ un̄ nimer
me anze sprechenne, ✳ mit worten, ✳ noch mit werken, ✳ mit reten noch mit geteten, ✳ noch mit keinem
artikel, er si geschriben oder ungeschriben, ✳ fùnden oder noch funden moͤcht werden, ✳ un̄ da mitte
der vor̄g₎ koͧff gehindert ✳ oder vernichtet ✳ moͤcht werden, ✳ daz dem vor̄g₎ Henman von Wolon
oder sinen erben gebresten moͤcht bringen ✳ oder enphan ✳ an geistlichen ✳ oder an weltlichen gerichte
oder anͧ gericht, ✳ anͧ alle geverd, ✳ da bi waz, ✳ Hans Schoͤnbrot, ✳ Johans Evinger, ✳ Wernher Schroͤter,
burger ze Brugg, ✳ un̄ ander erberlùten vil. ✳ un̄ des ze einem waren un̄ stetten urkùnd ✳ alr der
vorgeschribner dingen, ✳ so hant wir, die obgenanten ✳ Uͦlman Truchsetz ✳ un̄ Albrecht Truchsetz,
ùnser jetweder sin eigen insigel ✳ gehenket ✳ fùr ùns un̄ unser erben ✳ an disen brief, ✳ der geben
ist ze Brugg in der stat, ✳ an dem nechsten fritag vor sant Bartholomei tag, ✳ des heiligen
zwoͤlf botten, ✳ do man zalt von gottes gebùrt drùzehen hundert jar, ✳ dar nach ✳ in dem sybenzigosten un̄ eim jarr. ✳
Königsf. 358
358
A A 5
umb den hindnˀ tùrn zuͦ Hapspurg
koùff br₎ ist ein lechen
Habspùrg ✳
1371
Staatsarchiv
AARGAU
ùnd hoffstadt
bùrg
Königsfelden
buch ✳ 1 ✳ theil
p✳ 288 ✳